MacNut B&B | LekkeSlaap
MacNut B&B is 7 km vanaf Mbombela (Nelspruit) se stadskern en Ilanga Mall, en slegs 10 minute se ry van MediClinic af. Dit is ideaal geleë vir gaste wat op soek is na gerieflike, ontspanne verblyf in 'n rustige omgewing.
Daar is slaapplek vir 7 gaste in 3 aparte kamers wat op die onderste verdieping van 'n ruim huis geleë is, of slaapplek vir 5 gaste in 'n losstaande eenheid op die perseel. Die kamers kan apart of saam bespreek word. Semi-selfsorg-opsie is ook beskikbaar met braaigeriewe, 'n tweeplaatstoof, braaipan, yskas en breekgoed.
Elke kamer het 'n en suite-badkamer en tee- en koffiemaakgeriewe. Die ruim patio-kamer het 3 enkelbeddens en 'n volledige badkamer met 'n bad en 'n stort. Die tweede kamer het 'n dubbelbed met sy eie en suite-badkamer het 'n stort, wasbak en toilet. Die derde kamer is aan die buitekant geleë met 'n aparte ingang vanaf die tuin. Semi-selfsorggeriewe is beskikbaar sodat gaste ligte maaltye op die stoep kan voorberei. 'n Mikrogolfoond, braaipan en/of tweeplaatstoof kan voorsien word. Daar is 'n yskas op die stoep. Eetgerei is beskikbaar en skottelgoed sal gewas word.
Die gesinseenheid vir 5 is apart van die hoofhuis. Die oopplan-eenheid het 'n dubbelbed en 3 enkelbeddens. Die badkamer het 'n stort en 'n bad. Die eenheid het ook lugversorging, 'n yskassie, mikrogolfoond en basiese geriewe om 'n ligte maaltyd voor te berei of warm te maak.
Die lowerryke tuin het 'n swembad en is ideaal vir voëlkyk, ontspan en swem. Daar is 'n wandelpaadjie wat tot by die 2 damme kronkel en spog met verskeie voëlspesies.
Ontbyt en aandete is teen ekstra koste beskikbaar en moet 'n dag vooraf gereël word. Kospakkies is beskikbaar op versoek vir sakereisigers of besoekers wat op pad is na die Wildtuin of Mosambiek. Daar is ook braaigeriewe en 'n yskas op die stoep. Oorgenoeg veilige parkeerplek vir voertuie en sleepwaentjies is beskikbaar.